Dacă pe vremuri exista celebrul slogan, "nicio masă fără pește", acum în fotbalul nostru putem spune "nicio etapă fără scandal". Iar ultima rundă din sezonul regulat a confirmat această situație dezolantă.
Pentru că meciul Dinamo – UTA, care se va juca în fața unor tribune arhipline, fiind cu mare miză pentru intrarea arădenilor în play-off, a fost precedat de scene dezgustătoare. Concret, cum UTA e un club apropiat de CSA Steaua, fanii arădenilor au primit "întăriri" la București din partea susținătorilor "militarilor". Iar acest lucru a dat naștere la un scandal mare!
Suporterii dinamoviști și cei arădeni, printre care s-au aflat și steliști, s-au "ciocnit", atât în incinta stadionului "Arcul de Triumf", cât și în jurul arenei, fiind nevoie de intervenția în forță a jandarmilor. Care au dat cu gaze lacrimogene și au reținut mai mulți suporteri. Potrivit gsp.ro, în afara stadionului, liderul galeriei roș-albilor, Elyass Bucurică, un huligan notoriu, i-a luat la înjurături pe jurnaliști pentru că au filmat scenele demne de Vestul Sălbatic.
Incidentele dinainte de Dinamo – UTA au fost atât de grave, încât debutul partidei a fost întârziat câteva minute. Drept urmare, și celelalte patru meciuri care se vor juca astăzi au ratat ora prevăzută de start: 20.00.
Etapa a 30-a, ultima din sezonul regulat
Vineri
CFR Cluj – Hermannstadt 20.00
Dinamo – UTA 20.00
Petrolul – Sepsi 20.00
Voluntari – Universitatea Cluj 20.00
Botoșani – Farul 20.00
Sâmbătă
Rapid – FCSB 20.00
Duminică
FC U Craiova 1948 – Universitatea Craiova 20.45
Luni
Oțelul Galați – Poli Iași 20.00
Clasament
1. FCSB 29 19 7 3 53-24 64
2. Rapid 29 14 10 5 51-32 52
3. CFR Cluj 29 14 8 7 53-29 50
4. Universitatea Craiova 29 12 10 7 45-37 46
5. Farul Constanța 29 11 9 9 37-38 42
6. Universitatea Cluj 29 10 11 8 35-38 41
7. Sepsi 29 11 7 11 41-33 40
8. Hermannstadt 29 9 13 7 36-30 40
9. UTA 29 10 10 9 36-42 40
10. Petrolul 29 7 14 8 28-30 35
11. Oțelul Galați 29 6 15 8 30-35 33
12. Poli Iași 29 7 11 11 32-43 32
13. FC U Craiova 1948 29 9 4 16 42-48 31
14. Voluntari 29 6 9 14 31-49 27
15. Dinamo 29 7 5 17 21-41 26
16. Botoșani 29 3 11 15 30-52 20
*Locurile 1-6 intră în play-off (tur-retur, în total 10 etape).
*Locurile 7-16 vor continua în play-out (manșă unică, în total 9 etape).
*Locul 1 din play-off participă în Liga Campionilor, iar locurile 2 și 3 din play-off, în Europa Conference League.
*Locul 3 din play-off va juca baraj cu câștigătoarea barajului dintre locurile 1 și 2 din play-out pentru un loc în Europa Conference League.
*Locurile 9 și 10 din play-out retrogradează direct. Locurile retrogradabile 7/8 din play-out joacă baraj cu locurile 3/4 din Liga 2.